****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter Polgármester** | **2025. május 23.** | **74/2025.** |

***Ügyintéző neve:*** *Ebergényi Dóra*

***Ügyirat jellege****: előterjesztés*

***Elfogadásához szükséges szavazati arány****: minősített többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Solymár, Mátyás király u. 15. szám és 77/1 hrsz. alatti ingatlan parkolóhely megváltás*

**Tisztelt Képviselő-testület!**

Tallér Mária 2083 Solymár, Mátyás király u. 15. szám alatti lakos a 2083 Solymár, Mátyás király u. 15. szám és 77/1 helyrajzi szám alatti ingatlanon fennálló lakóház rendeltetésű épület földszinti helyiségeinek rendeltetési mód – virágüzlet – változtatása ügyében településképi bejelentést nyújtott be.

A rendeltetési mód változtatás tudomásul vételének feltétele az OTÉK-ban előírt mennyiségű parkoló biztosítása.

A benyújtott tervdokumentáció alapján 2 db parkoló biztosítása szükséges.

A Magyar Közút Nonprofit Zrt. MK-11254/2/2025. számú állásfoglalásában rögzíti, hogy a 1107 j. Budapest-Pilisszentivé-n összekötő út nagy átmenő forgalma nem teszi lehetővé, hogy a terven szereplő ingatlanon belüli parkolóhelyeket hozzanak létre. A kialakítandó két parkolóhelyről tolatási mozgást végző gépjárművek nagy mértékben akadályoznák a közút forgalmát, valamint veszélyeztetik a járdán közlekedő gyalogosokat.

Fentiek alapján a Magyar Közút Nonprofit Zrt. a közútkezelői hozzájárulást megtagadta.

Kérelmező parkolóhely megváltás iránti kérelmet nyújtott be.

# Solymár Nagyközség Önkormányzatának a nem lakás célú építmények építéséhez, kialakításához, működéséhez és használatához szükséges parkolóhelyek biztosításáról, megváltásáról szóló 25/2011. (X. 25.) sz. rendelet

# 3. §

**(1)** A nem lakás célú helyiségek építmények és területek (a továbbiakban: építmény) rendeltetésszerű használatához az építmény telkén belül az OTÉK-ban előírt mennyiségű gépjármű várakozóhelyet (továbbiakban parkoló), tehergépjármű rakodóhelyet, valamint áruszállítási és gazdasági útvonalat, illetve rakodóterületeket kell biztosítani.

**(4)** Építmények létesítésének, bővítésének, rendeltetés-megváltoztatásának, üzemeltetésének feltétele, hogy az OTÉK szerint számított parkoló szám szükséglet:

* 1. ne növekedjen, vagy;
  2. a létesítményhez tartozó ingatlanon biztosítható legyen vagy;
  3. megváltási díj befizetése alapján az Önkormányzat által közterületi parkoló kialakításra, biztosításra kerüljön.

**(5)** A (4) bekezdés c) pontja szerinti parkoló biztosításának módjai:

**a)** a megváltási díj befizetése esetén a Polgármesteri Hivatal megállapítja, hogy mely terület használható e célra,

**b)** jelen rendelet 1. sz. mellékletének 2. pontja szerinti megváltási díj befizetése után a kérelmező – a szükséges hatósági engedélyek, hozzájárulások birtokában – megépíti a közterületi parkolót.

# 4. §

1. A településközponti (helyi építési szabályzattal elfogadott szabályozási terv szerinti besorolás) területeken parkolóhely megváltására az alábbi esetekben a Képviselő-testület egyedi döntése szükséges:
   1. 3 db parkolót meghaladó igény esetén,
   2. új építés ill. építmény bővítése esetén, ha az építmény közösségi, szolgáltatási céllal létesül, de az adott ingatlanon nem létesíthető parkoló.
2. Parkolóhely megváltásra a településközpont területén abban az esetben van lehetőség, ha a létesítmény telkének határától – légvonalban mérve – 300 méteren belül rendelkezésre áll ilyen terület, és szabad kapacitás is megállapítható.

A Templom tér területére nem állapítható meg parkoló megváltás. Településközponti területen tehergépkocsi részére nem lehet megváltást biztosítani.

1. A település egyéb területein közterületi parkolóhely megváltására az alábbi esetekben van lehetőség:
   1. a parkoló szükséglettel érintett ingatlanon nem, vagy csak részben alakítható ki a szükséges számú parkoló, és a
   2. közterületen a parkoló építésre vagy parkolásra alkalmas terület kijelölhető.

Kérem T. Képviselő-testületet, hogy az előterjesztésben foglaltakat megvitatni szíveskedjen!

|  |  |
| --- | --- |
|  | **Dr. Zlinszky Péter**  polgármester |

**HATÁROZATI JAVASLAT: …/2025-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy támogatja / nem támogatja Tallér Mária 2083 Solymár, Mátyás király u. 15. parkolóhely megváltás iránti kérelmét a Solymár, Mátyás király u. 15. szám és 77/1 helyrajzi szám alatti ingatlanon fennálló lakóház rendeltetésű épület földszinti helyiségeinek rendeltetési mód változtatása ügyében.

**Felelős**: polgármester

**Határidő:** értelemszerűen