

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Beregszászi Márk**  **Jegyző** | **2025. május 23.** | **69/2025.** |

***Ügyintéző neve:*** *Dr. Beregszászi Márk*

***Az előkészítésben résztvevők megnevezése****: polgármesteri hivatal állománya*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: A polgármesteri hivatal 2024. évi beszámolója*

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 81. § (3) bekezdés f) pontja alapján a jegyző évente beszámol a polgármesteri hivatal előző évi tevékenységéről a képviselő-testületnek.

Tartalom:

1. A polgármesteri hivatal működésével összefüggő általános tájékoztatás
2. Műszaki és informatikai fejlesztések
3. Létszám
4. Hatósági feladatok a számok tükrében
5. Önkormányzati feladatok a számok tükrében
6. **A polgármesteri hivatal működésével összefüggő általános tájékoztatás**

2022. februárjában kitört az orosz-ukrán háborút követő években az energiamegtakarítási lépések kiszámítható és stabil gazdálkodást tettek lehetővé annak ellenére, hogy igen jelentős inflációs környezetben kellett teljesíteni a felelős gazdálkodással összefüggő feladatokat.

Solymáron 2023. évben egyértelműen látható, hogy az ingatlanpiac jelentősen visszaesett, ugyanakkor az árak csökkenése még nem számottevő. Ez a tendencia 2024-ben is folytatódott. Az építkezéssel és engedélyeztetéssel összefüggő jogszabályváltozások a polgármesteri hivatal eszköztárát jelentősen megnyirbálva szűk mozgásteret adnak. Ennek ellenére folyamatosan törekszünk arra, hogy a rendelkezésünkre álló eszközökkel elejét vegyük az illegális építkezéseknek, és az illegálisan megkezdett építkezéseket legális mederbe tereljük. Jól kialakult eljárásrenddel folyamatosan tárjuk fel az illegális építkezéseket és azokat továbbítjuk az illetékes hatóságoknak, sajnos, sok esetben ezek visszajelzés nélkül maradnak, ugyanakkor változatlanul célunk az, hogy a településkép és a szomszédjogok megóvása érdekében mindent megtegyünk.

A korábbi évekhez hasonlóan hangsúlyoznunk kell, hogy *alapvetően szubjektív településképi véleményezési rendszert jogalkotói és jogalkalmazói szinten is objektív ismérvekkel és elemekkel törekszünk „semlegessé” tenni, ugyanakkor a településképi véleményezés és a főépítészi munka az érthető szubjektív elemei miatt több konfliktust szül, számos és hosszas, sok esetben az ügyfél számára költséges egyeztetést eredményezhet, amelyre minden alkalommal törekszünk felhívni a tervező, vagy az ügyfél figyelmét.*

Az építéshatósági feladatokat a Pest Vármegyei Kormányhivatal Szentendrei Járási Hivatala látja el. A járási hivatallal és a felügyeleti szervvel változatlanul jó kapcsolatot ápolunk és törekszünk arra, hogy az információáramlás megfelelő legyen, és az ezzel járó költségeket is minimalizáljuk (postaköltség, ügyirat szállításának költsége stb.), 2018. évtől bevezetett „e-ügyintézéssel” és a 2019-ben pedig ASP-vel az ügyintézési költségek tovább csökkentek és látható, hogy az ASP hosszútávon egy megfelelő és gyors gépparkkal jelentősen szolgálja a folyamatos és megbízható munkavégzést. A veszélyhelyzet alatt elrendelt otthoni munkavégzést zökkenőmentesen megoldottuk. Az ügyfelekkel a rendelkezésünkre álló digitális eszközökkel folyamatosan tudtunk kommunikálni.

**2022. év tavaszán a Pest Vármegyei Főépítész vette át a telekalakításokkal összefüggő szakhatósági feladatokat. A feladatátvétel nem volt zökkenőmentes. A feladat lényege az általános jogszabályi környezet betartatásán túlmenően az, hogy az önkormányzat a szabályozási vonallal érintett telkek telekalakításait nyomon tudja követni. Sajnos, ez a lehetőség megszűnt, így jelenleg kizárólag informális eszközökkel rendelkezünk a telekalakítások ellenőrzésével összefüggésben.**

*Csak a „házon belüli” ügyiratforgalom költsége százezer forintos nagyságrendet érheti el, ezt törekszünk személyes átadással, valamint hivatali kapus továbbítással minimalizálni.*

1. **Műszaki és informatikai fejlesztések**

**Hosszú, több éves előkészítő munka eredményeképp 2019. január 1-jével vezettük be az ASP-t.**

Az ASP pályázat keretében, valamint a rendelkezésünkre álló informatikai költségvetési keretből a teljes géppark modernizálva lett 2018-ban. Ez gyakorlatban 9 darab teljesen új asztali gép beszerzését, valamint a meglévő gyári márkás gépek egységes fejlesztését jelentette (memóriabővítés, valamint SSD meghajtó beépítése). Az összes gépen Windows 10 Professional operációs rendszer fut. Az otthoni munkavégzést pedig szükség szerint notebookok vásárlásával segítettük.

Internet-szolgáltatás: A 2017-ben kiépített optikai rendszerbe 2018. év nyarán részben solymári vállalkozó támogatásával, részben saját erőből a meglévő kamerarendszer pontjait új kamerákkal, valamint rendszámfelismerő kamerával bekötöttük. A polgármesteri hivatalban került elhelyezésre a kamerarendszer szervere, amelyhez megfelelően klimatizált helyiségben a közterület-felügyelet, valamint a körzeti megbízotti irodában a rendőrség is hozzáfér, a kamerarendszer bővítése meg lett tervezve, és a kivitelezés 2021-ben megvalósult, a műszaki tesztek, ellenőrzések megtörténtek, a rendszer teljeskörű beüzemelése 2023. évben megtörtént.

**2024. évben megkezdődött a számítógépállomány felülvizsgálata, a régebbi gépek cseréje és a meglévő állomány Windows 11 kompatibilitásának ellenőrzése, tekintettel arra, hogy 2025. őszére a Windows 11-re történő frissítést el kell végezni.**

A Hivatali szerver fejlesztése 2021-ben megtörtént, nagy teljesítményű Intel XEON processzorokkal, beépített szünetmentes tápegységgel, valamint a rendszer távoli karbantartásával hosszútávon gyors, és gyakorlatilag 100 %-os rendelkezésre állással tudjuk működtetni az új rendszert. Egy éves tapasztalat alapján mondhatjuk, hogy jóval kevesebb karbantartási igény mellett gyakorlatilag leállás nélkül tudunk dolgozni.

**Összefoglalva, a folyamatos informatikai fejlesztések lehetővé teszik egyrészt a rugalmas munkavégzést, a teljes digitális átállást, az ASP magabiztos működtetését és gyakorlatilag minden többletfeladatot el tudunk látni.**

**A LocLex rendszer használata**

2024. évben 16 rendelet megalkotására került sor a Loclex rendszerben. A rendeleteket már ebben a programban kell megszerkeszteni, kihirdetni. A rendszer hosszú évekig éles tesztüzemben működött, mára kinőtte a hibákat, így használata segíti a munkánkat. A felületet úgy kell elképzelni, mint egy online szövegszerkesztőbe oltott jogszabályszerkesztő, amely kezeli a módosításokat és az egyes idősávokat, és ennek segítségével folyamatos és precíz hatályosítást lehet végrehajtani.

A Pest Vármegyei Kormányhivatal Törvényességi Felügyeleti Főosztálya felé 57 képviselő-testületi és bizottsági ülés jegyzőkönyvet terjesztett fel a polgármesteri hivatal. Továbbá a rendeleteket is külön meg kell küldeni részükre ellenőrzés érdekében.

Figyelemmel az e-ügyintézésre és a gyors, megbízható informatikai háttér biztosítására 2024. évben az alábbi ügyiratforgalmat bonyolította a polgármesteri hivatal:

**Iktatás:**

**Az Iratkezelő szakrendszer rögzítései:**

A képen szöveg, képernyőkép, Betűtípus, szám látható

Előfordulhat, hogy a mesterséges intelligencia által létrehozott tartalom helytelen.

Fenti számok valamennyi rögzítést tartalmazzák, így nem csak az iktató/ügyfélszolgálat általi iktatásokat/számla érkeztetéseket, hanem az Adó illetve a Hagyatéki szakrendszer által, az Iratkezelő szakrendszerben keletkeztetett iratok számát is.

Utóbbi kettő szakrendszerben kimenő iktatáskor adott szakrendszer az Irat szakrendszertől „kér” iktatószámot, így kerülhet át pl. a kimenő papír alapú posta az Irat szakrendszerbe.

**Ügyiratforgalom alakulása 2019-2024 között, osztályokra lebontva:**

A képen szöveg, Betűtípus, képernyőkép, szám látható

Előfordulhat, hogy a mesterséges intelligencia által létrehozott tartalom helytelen.

**Elektronikus ügyintézés:**

***ADÓ***

2020. március 1-től az adócsoport teljes ügyiratforgalmát elektronikusan kezeljük.

Az összes személyesen leadott vagy postán beérkezett irat szkennelés után feltöltésre kerül az ASP-be, az iktatott irat csatolmányaként.

Az iratforgalom könnyebb nyomon követéséhez, illetve a bejövő iratok „virtuális átadásához” egy folyamatosan frissített excel táblázat készült.

Az excel táblázatban adónemenként külön lapfülön valamennyi iktatás fel van tüntetve, a legfontosabb adatokkal

*(dátum/iktatószám/beküldő/tárgy/előzmény/érkeztetőszám)*

A képen szöveg, sor, Diagram, Betűtípus látható

Automatikusan generált leírás

Összességében az elektronikus ügyiratkezelés jóval "körülményesebb", több munkát igénylő, hosszú távon viszont hasznosabb az iratok digitalizálása miatt, illetve jelentősen költségkímélőbb, és gyorsabb ügyintézéssel jár.

**Hivatali kapu *(adó-HIPA)*:**

**2024-ben valamennyi iparűzési adóbevallás hivatali kapun érkezett.**

NAV által küldött bevallások letöltésének száma: **2,161** *(2023: 2,286)*

***MŰSZAK***

2020. április 1-től a Műszaki iroda egyes ügyköreiben *(közútkezelői, tulajdonosi kérelmek)*, a hivatali kapun érkezett beadványok nem kerülnek nyomtatásra. Az így elektronikusan kezelt ügyiratok esetén a kimenő postázás is hivatali kapun keresztül történik.

2024-ben elektronikusan kezelt ügyek száma a Műszaki irodán:

főszám: **128** *(2023: 135)*

alszám: **498** *(2023: 551)*

**összesen: 626** *(2023: 686)*

***ASP-Outlook kapcsolat:***

**Nagy előrelépés, hogy a levelezőprogramban telepítésre került egy bővítmény, melynek segítségével az e-maileket *(bejövőket/kimenőket egyaránt)* át lehet emelni az ASP-be, iktatásra!**

**Így az iktatásra megküldött e-mailek teljes anyaga – levél törzsszövege + csatolmányok – bekerül az ASP-be, a rögzítés csatolmányaként, ezzel is növelve a digitalizált adatállományt.**

**Kimenő posta/hivatali kapu**

2024-ben a Magyar Posta Zrt. egy alkalommal emelte a hivatalos küldemény árát, a jelenlegi ár: **1.585,-**

A jelentős postaköltség emelkedés ellensúlyozásának érdekében azoknál a kimenő küldeményeknél, ahol nem szükségszerű az eredeti példány postázása, papír alapú feladás helyett *(amennyiben az ügyfélnek van ügyfélkapuja)* elektronikus formában történik a postázás.

Természetesen ezekben az esetekben a kimenő levélre elektronikus aláírás bélyeg kerül.

papír alapú kimenő posta: **1,594** *(2023: 1,613)*

elektronikus kimenő posta: **2,215** *(2023: 1.751*)

*„megspórolt” postaköltség: 2215x1585=* ***3.510.775,-***

**Az adatok az ADO sáv számait nem tartalmazzák, mert ott nagy százalékban korábban is elektronikus postázás volt!**

**Az elektronikus kézbesítésre való áttérés 2021. szeptemberében kizárólag az Adócsoporton kívüli osztályokat érintette!**

**Irattár:**

2024-ben a magyar Nemzeti Levéltár Pest Vármegyei Levéltára ellenőrzést tartott a Hivatalban, mely során az iratok tartását, valamint az iratkezelést vizsgálták.

Az ellenőrzés alapvetően pozitív eredménnyel zárult, az irattárak állapotát, rendszerét, rendezettségét, illetve az elektronikus iratkezelő rendszer kezelését rendben találták.

Felhívták azonban a figyelmet az 1990. év előtti, még nem levéltárba küldött iratok átadására.

Határidő hosszabbítás kérés után 2025.07.31-ig kell átadnunk 25 év anyagát.

A hosszabbítást digitalizálás céljából kértük, mivel szerettük volna szkennelt formában megőrizni a régi iratokat, különös tekintettel a hagyatéki ügyekre, melyekben póthagyatéki ügyintézéshez gyakran keresünk előzményt.

2024-ben 6.363 oldal lett (a régi papírok megóvása érdekében) egyesével szkennelve, részletes, ügyiratonkénti listázással. 2025-ben az építményadó változással járó jelentős többletmunka miatt azonban ez a munka teljesen megállt. Sajnos a költségvetésben nem sikerült anyagi forrást találni külsős cég bevonására a digitalizáláshoz, így a levéltárnak idén átadandó 25 év iratanyagának nagy része semmilyen formában nem marad nálunk.

1. **Létszám**

A polgármesteri hivatal köztisztviselői állományában 27 fő dolgozott, és 3 fő munkatörvénykönyves dolgozó. Ez ténylegesen 32 fő munkavállalói státuszt (2 üres álláshely műszaki ir.vez. és aljegyző) jelent 3 fő részmunkaidőssel.

Az átlagéletkor 48,5 év. A felsőfokú végzettséggel rendelkezők létszáma 15 fő.

A fenti létszámokon túl a nyári hónapokban nem foglalkoztattunk nyári diákmunkást.

1. **Hatósági feladatok a számok tükrében**

2024-ben három fő látta el az anyakönyvezéssel kapcsolatos feladatokat és 1 fő osztott munkakörben a gyermekvédelmi és szociális ügyekkel összefüggő feladatokat.

* 1. **Gyermekvédelmi- és szociális feladatok:**

A 2015. március 1-jétől települési támogatás formájában nyújthat szociális rászorultság alapján eseti támogatást a helyi önkormányzat. Az Önkormányzat továbbra is ezen egy féle támogatást nyújtja a különböző élethelyzetekre:

a) a lakhatáshoz kapcsolódó rendszeres kiadások viseléséhez,

b) családban nevelkedő gyermek(ek) nevelésére tekintettel létfenntartást veszélyeztető rendkívüli élethelyzet okán,

c) eseti gyógyszerkiadási költség enyhítésére,

d) elhunyt személy eltemettetésének költségei kapcsán.

Az eseti települési támogatásra és a lakhatási települési támogatásra mindösszesen 30 fő (mindösszesen: 56 kérelemmel) volt jogosult.

2024. évben az Önkormányzat eseti települési támogatásra és a lakhatási települési támogatásra 2.845.761.- Ft összeget fizetett ki.

Az Önkormányzat az olyan sajátos nevelési igényű gyermekek elhelyezésére, mely az Önkormányzat által fenntartott intézményben nem megoldható, 6.189.750.- Ft ellátási díjat fizetett ki.

Továbbra is nagy az igény a természetbeni támogatásra – tűzifára. Összesen 120 q természetbeni támogatást juttatott az Önkormányzat – települési támogatás címén.

A pénzbeli támogatások összegének megoszlása az alábbi:

A legnagyobb összeg 165.000.- Ft, míg a legalacsonyabb összeg 10.000.- Ft volt. A Hatósági Iroda dolgozói próbálják a segítségnyújtás leghatékonyabb formáit megtalálni: gyakran a támogatást közvetlenül a közüzemi szolgáltatónak utalja az Önkormányzat, vagy természetbeni ellátásként tartós élelmiszert is adtunk már át települési támogatás címén.

A Képviselő-testület a 2024-es évben is, már-már hagyományként, 20 családnak szavazta meg karácsonyi csomag kiosztását. Ebben az évben is az intézmények javaslata és az Önkormányzat segélyezettjei között, családonként 30.000.- Ft értékű karácsonyi csomagot kaptak a hátrányosabb helyzetben élő családok.

A 70 éven felüliek karácsonyi támogatására a 2024. évben 1831 idős volt jogosult. A 8.000.- Ft banki átutalással, valamint azoknak az időseknek, akik nem rendelkeznek bankszámlával, házipénztárból, illetve külső vállalkozás általi kiszállítással került kifizetésre.

2024. évben 6 gyermek ellátását támogatta az Önkormányzat 1 intézményben. Az önkormányzati óvodák teljes létszámmal üzemelnek, így tudja a település minden gyermek ellátását megoldani.

* 1. **Népesség-nyilvántartással, anyakönyvezéssel összefüggő feladatok**

**Anyakönyvi események kimutatása**

**PA:** Papír anyakönyvből felvitt alap események

**UB:** Papír anyakönyvből felvitt utólagos bejegyzés / újbóli anyakönyvezés

**ÚE:** Új esemény

**ÚV:** Új változás

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Születés** | | | | **Házasság** | | | | **Halál** | | | | **Bejegyzett élettárs** | | | |
| **PA** | **UB** | **ÚE** | **ÚV** | **PA** | **UB** | **ÚE** | **ÚV** | **PA** | **UB** | **ÚE** | **ÚV** | **PA** | **UB** | **ÚE** | **ÚV** |
| 38 | 18 | 3 | 2 | 60 | 27 | 41 | 40 | 20 | 0 | 37 | 0 | 0 | 0 | 0 | 0 |

|  |  |  |
| --- | --- | --- |
|  | főszám: | alszám: |
| Anyakönyv, anyakönyvi alapirat, betűrendes névmutató, családi jogállás rendezésével kapcsolatos irat, apa adatai nélkül anyakönyvezett születések nyilvántartása, teljes hatályú apai elismerő nyilatkozat, házasságkötéssel, bejegyzett élettársi kapcsolat létesítésével kapcsolatos jegyzői engedély, felmentés | 65 | 210 |
| Anyakönyvi kivonat kiállítása | 1 | 218 |
| Adatszolgáltatás az Elektronikus Anyakönyvi Nyilvántartásból | 0 | 5 |
| Állampolgársági egyéb ügyek, hazai anyakönyvezési kérelem, névváltoztatási kérelem felterjesztésével, továbbá házassági névmódosítási kérelem áttételével kapcsolatos iratok, családi események polgári szertartása | 37 | 39 |
| Honosítási eljárások | 0 | 0 |

Egyéb elektronikus anyakönyvi rendszert érintő ügyek:

* Lakcímváltozások rögzítése: 138 db
* Címnyilvántartással kapcsolatos ügyek (KCR): 116 db

**Esküvők:**

A 2023-es évhez képest 2024-ben kevesebben kötöttek házasságot Solymáron. Többnyire két tanú jelenlétében, kis esküvőt kértek az Ügyfelek, vagy kevés vendéggel érkeztek. A családok támogatásának és a hitelfelvétel feltételeinek változása miatt nem volt olyanmagas a házasságok száma, mint ez elmúlt időszakokban. A fővárosból is többen jöttek Solymárra házasságot kötni, elmondásuk szerint a kerületekben már nem kaptak időpontot.

**Halálesetek:**

2022-ben az Elektronikus Anyakönyvi Rendszert (EAK) a fejlesztők elkezdték összekötni az orvosok által is használt EESZT-vel. A halottvizsgálatot végző orvosok az EESZT-ben rögzítik a haláleset adatait, melyek lezárást követően megjelennek az EAK-ban. A papíralapú halottvizsgálati bizonyítványok még használatban vannak, az elektronikus halottvizsgálati bizonyítvány bevezetésével azonban folyamatban van a papíralapú halottvizsgálati bizonyítványok elhagyása.

Az orvosok által rögzített adatok alapján lehetőségünk van arra, hogy megnézzük, az elhunyt adatai megtalálhatóak-e az elektronikus anyakönyvi rendszerben. Ha nincsenek rögzítve az elhunyt eseményei (születés, házasságkötés, házasság megszűnése), akkor még a papíralapú halottvizsgálati bizonyítvány kézhezvétele előtt megkérjük a rögzítéseket, melyek szükségesek a haláleset anyakönyvezéséhez, így gyorsítjuk az eljárást.

**Születések:**

Az otthonszülés ritka esemény Solymáron. 2024-ben 3 gyermek született Solymár területén. A szüléseknél bábaszolgálat segítette világra a babákat és működött közre a születési anyakönyvi kivonatuk kiállításánál.

**Anyakönyvi kivonatok:**

2014. július 1-je óta működik az EAK. Ennek köszönhetően az Ügyfelek bármelyik anyakönyvvezetőnél kérelmezhetnek születési/házassági/halotti/bejegyzett élettársi kapcsolatról szóló anyakönyvi kivonatot. 2024-ben több esetben Budapest kerületeiből érkeztek az Ügyfelek anyakönyvi kivonatokért, mivel a kerületekben hosszú időbe telt volna az adott okiratok kiállítása.

**Központi Címregiszter:**

A Központi Címregiszter (KCR) tárolja Solymár utcáit és házszámait. A migrálást követően a település valamennyi címe „felülvizsgálatra vár” jelzéssel került be a rendszerbe, valamint az ingatlanok tulajdonilapjára is. Szlovák Eszter kolléganőnk által kiállított hatósági bizonyítványok (címigazolás), hivatalos feljegyzések és a Földhivatal által megküldött határozatok alapján évente ~200-300 címet rendezünk a KCR-ben. A címkezelési döntések automatikusan továbbításra kerülnek a rendszer által a Földhivatalhoz, ahol ~30 nap alatt átvezetésre kerülnek a rendezett címek a tulajdonilapokra is.

**Állampolgársági eskü:**

Az elmúlt évekhez képest az állampolgársági eskü letételének száma nagyon visszaesett, 2024-ben nem volt állampolgársági eskü letétel a Solymári Polgármesteri Hivatalban. Azoknak az Ügyfeleknek, akik határainkon túl élnek, lehetőségük van bármelyik magyar külképviseleten letenni az esküt, így nem kell Magyarországra utazniuk az ügyintézéshez.

**Kapcsolattartás:**

A lakcímbejelentéseket az Ügyfelek a Kormányablakokban, valamint a Polgármesteri Hivatalban is intézhetik, ezáltal folyamatos a kapcsolattartás a Pilisvörösvári Kormányablak munkatársaival. Az anyakönyvi felügyelettel, valamint a BFKH Állampolgársági és Anyakönyvi Főosztályával is heti szintű a kapcsolattartás, készségesen segítik az anyakönyvvezetők munkáját.

**Választás:**

A köztársasági elnök 2024. június 9-ére tűzte ki az Európai Parlament tagjainak és a helyi önkormányzati képviselők és polgármesterek általános választásának időpontját.

2023. őszén megkezdődtek az előkészítési feladatok. Helyi Választási Bizottság tagjainak megválasztása, megválasztható képviselők számának meghatározása, település szavazóköreinek felülvizsgálata, szavazókörökbe tartozó utcák rendezése, központi névjegyzéket éríntő kérelemkezelési próba.

2024-ben folytatódtak a teendők, illetve még több választással kapcsolatos tennivalója volt a Hatósági Irodának.

A helyi önkormányzati képviselők és polgármesterek általános választását tekintve több előkészületet igényelt a választás lebonyolítása.

A polgármesterjelöltek, képviselőjelöltek és nemzetiségi képviselőjelöltek ajánlóív igénylését fogadtuk, részükre az ajánlóíveket kiadtuk.

Az aláírt ajánlóíveket befogadtuk, érvényességüket ellenőriztük A jelölteket nyilvántartásba vettük. Ezek a folyamatokat rögzítettük a választási rendszerben, majd az előkészített jegyzőkönyveket, határozatokat a Helyi Választási Bizottság elé terjesztettük.

A választási előkészületek része az is, hogy a szavazatszámláló bizottságok választott tagjaival tartsuk a kapcsolatot, illetve a megbízott tagokról szóló megbízásokat befogadjuk és a tagok adatait adminisztráljuk.

A választások előtt felvesszük a kapcsolatot az Intézményvezetőkkel a szavazóhelyiségek biztosítása érdekében.

A választás előtti napokban zajlott a névjegyzékzárás, melyet követően a névjegyzéket nyomtattuk és hitelesítettük.

A választás napján a Hatósági Iroda, mint Helyi Választási Iroda végezte a napi jelentéseket, ellenőrizte a szavazatszámlálóbizottságok működését és a nap végén rögzítette a szavazókörök jegyzőkönyveinek adatait a választási rendszerben. Az adatokat továbbítottuk a Területi Választási Irodának és szkennelés útján a [www.valasztas.hu](http://www.valasztas.hu) oldalra.

A választási eredmény jogerőssé válása után átadtuk a megbízóleveleket a megválasztott polgármesternek, képviselőknek és nemzetiségi képviselőknek. Szerveztük az eskü letételüket.

**Hatósági bizonyítványok, lakcím igazolások:**

A felsőfokú tanulmányaikat végző diákoknak szociális ösztöndíjhoz és kollégiumi elhelyezés igénybevételéhez hatósági bizonyítványt állítottunk ki az egy lakcímen élőkről.

A Depónia Kft felé igazolást állítottunk ki a megadott lakcímen élő személyekről a hulladékszállítási díj meghatározása ügyében.

* 1. **Hagyatéki ügyek, ipari, kereskedelmi igazgatási és szálláshely ügyek:**

2024-ben az új hagyatéki ügyek száma: főszám: 229 db, alszám 1257 db, ebből póthagyatéki ügy 59 db 22 db alszámmal. Ez emelkedett a tavalyi évhez viszonyítva.

A kereskedelmi ügyeknél a bejelentés köteles kereskedelmi tevékenység az előző évhez képest jelentősen csökkent 21 új főszám és 36 db alszám került rögzítésre.

A telepengedélyezési eljárások száma is jelentősen csökkent.

Szálláshely üzemeltetés változás nem volt 2024-ben.

Az összes új ügyirat 2024. évben emelkedett.

Összesítve 271 új ügyirat 1600 alszám

A Földhivatal által megindított póthagyatékok jelentős munkatöbblettel járnak, mivel sok időt vesz igénybe az örökösök felkutatása, valamint az alaphagyatékhoz csatlakozó többi póthagyatéki eljárás lefolytatása.

* 1. **Adóhatósági ügyintézés**

A helyi önkormányzatok alapvető feladata – a közhatalom helyi közügyekben való gyakorlása mellett – a helyi közfeladatok biztosítása. E feladatoknak a helyi sajátosságokhoz és igényekhez igazítható ellátása elengedhetetlenné teszi az önkormányzatok önálló gazdálkodási feltételeinek megteremtését. Magyarország Alaptörvénye külön fejezetben rendezi a helyi önkormányzatok autonómiájának lényegi elemeit, kiemelve hogy a helyi önkormányzat rendeletet alkot, meghatározza költségvetését és annak alapján önállóan gazdálkodik, és – a helyi adókról szóló 1990. évi C. törvény (továbbiakban: Htv.) keretei között - dönthet a helyi adók bevezetéséről, fajtájáról és mértékéről. A Magyarország helyi önkormányzatairól szóló törvény részletezi az önkormányzatok gazdasági alapját és az autonóm gazdálkodáshoz nélkülözhetetlen bevételek körét, amelynek egyik eleme a helyi adók rendszere. A jogszabályok az önkormányzatok számára lehetőséget teremtenek a szuverén adóztatási jog gyakorlására, s ezzel együtt a helyi adópolitika kialakítására. Solymár Nagyközség Önkormányzatának feladatellátását a saját bevételek (ennek legjelentősebb része a helyi adókból befolyó bevételek), az állami támogatások, valamint az átengedett központi adók biztosítják. Az önkormányzati adóhatóság által beszedett központi adók, pótlékok és bírságok (adók módjára kimutatott egyes bírságok, késedelmi pótlék, bírság stb.) eltérő mértékben, az évente elfogadott költségvetési törvényben megállapított arányban illetik meg az önkormányzatot. 2021. évtől az adóbevételeinknek már nem része az átengedett gépjárműadó.

Az adóigazgatási rendtartásról szóló 2017. évi CLI. törvény (továbbiakban: Air.) 22. § b) pontja az önkormányzat jegyzőjét adóhatóságként határozza meg. A települések jegyzőinek hatáskörébe tartoznak az 1990. évi C. törvénnyel (és a törvényi felhatalmazás alapján megalkotott önkormányzati rendelettel) szabályozott helyi adók és az adók módjára behajtandó köztartozások, illetve ezek megállapításával, nyilvántartásával, beszedésével, kezelésével kapcsolatos feladatok, emellett adóellenőrzési és végrehajtási tevékenységek, hatósági igazolás kiadása, valamint az információs és statisztikai adatszolgáltatással kapcsolatosan előírt feladatok.

Az adócsoport az érdemi döntések előkészítése mellett elvégzi az adóztatással és az adónyilvántartással összefüggő valamennyi feladatot.

A solymári adócsoport 3 fővel dolgozik. (2 fő 8 órás, 1 fő 6 órás)

**1 fő:** iparűzési adó, telekadó, zárások elkészítése, pénzüggyel történő egyeztetés, adóhátralékok behajtása, forgalomból történő kivonás, adók módjára behajtandó köztartozások, adóigazolás

**1 fő:** adó és értékbizonyítvány kiállítása, talajterhelési díj, bank könyvelés

**1 fő:** építményadó, NAV adatszolgáltatások feldolgozása, bank könyvelése

2024. évben mindösszesen 10.420 db főszámos, és 5.276 db alszámos ügyirat került iktatásra.

Ebből:

NAV adatszolgáltatás + KKV adatszolgáltatás: 2.794 db

Adó- és értékbizonyítvány: 124 db

Talajterhelési díj: 12 db

Az önkormányzati adóhatóság működését elsődlegesen az adózás rendjéről szóló 2017. évi CL. törvény (továbbiakban: Art.), az Air., valamint az adóigazgatási eljárás részletszabályairól szóló 465/2017.(XII.28.) Korm. rendelet szabályozza.

Az egyes adónemekre vonatkozó részletes szabályokat a következő törvények tartalmazzák: a helyi adókról szóló 1990. évi C. törvény, a gépjárműadóról szóló 1991. évi LXXXII. törvény, a környezetterhelési díjról szóló 2003. évi LXXXIX. törvény.

A végrehajtási eljárás során az adóhatóság által foganatosítandó végrehajtási eljárásokról szóló 2017. évi CLIII. törvény (továbbiakban: Avt.) szabályai szerint kell eljárni.

**Az önkormányzat adómegállapítási joga arra terjed ki, hogy az adó mértékét** - az Htv-ben meghatározott felső határokra - a fogyasztói árszínvonal változásai szorzatával növelt összegére (a felső határ és a felső határ növelt összege együtt: adómaximum) figyelemmel – megállapítsa. Általános szabályok szerint – kivéve veszélyhelyzet idején - ez azt jelentette, hogy a helyi adókról szóló törvény a hasznos alapterület szerint működtetett építményadóban, továbbá a vendégéjszakák száma alapján működtetett tartózkodási idő utáni idegenforgalmi adóban, azaz a tételes adóösszegben meghatározott adónemek esetén, lehetővé teszi, hogy a törvényben rögzített felső mértéktől az önkormányzat az infláció követésével eltérjen.

**2024. évi adómaximumok és a solymári adómértékek alakulása**

|  |  |  |  |
| --- | --- | --- | --- |
| **Adónem** | **Adó maximális értéke** | **Solymáron az adó mértéke** | **Mentességek/kedvezmények** |
| Telekadó | 456 Ft/m2 | 200 Ft/m2 | mindösszesen 1.500 Ft/m2 per tulajdoni hányadig, az a magánszemély az a magánszemély, aki adóév első napján Solymáron ténylegesen (életvitelszerűen) lakik - figyelemmel a lakcímet igazoló hatósági igazolvány adataira is. |
| Magánszemélyek kommunális adója | 38.769,2 Ft/adótárgy | Nincs bevezetve | - |
| Tartózkodási idő utáni idegenforgalmi adó | 684,1 Ft/vendégéjszaka | Nincs bevezetve | - |
| Építményadó | 2 508,5 Ft/m2 | 1.500 Ft/m2 | lakás, garázs, üdülés céljára szolgáló építmény után, ha az adóalany az adóév első napján Solymáron ténylegesen (életvitelszerűen) lakik -, figyelemmel a lakcímet igazoló hatósági igazolvány adataira is – 100 %-os mértékű adókedvezményre jogosult. |
|  | üdülésre, pihenésre szolgáló építmények esetében: 1.100 Ft/m2 |
| Iparűzési adó | 2 % | 1,85 % | Mentes a helyi iparűzési adó megfizetése alól az a vállalkozó, akinek vagy amelynek a helyi adókról szóló törvény előírásai szerint számított (vállalkozási szintű) iparűzési adóalapja az adóévben a 800.000 forintot nem haladja meg. |

2021. január 1-jétől a gépjárműadóval kapcsolatos adóhatósági feladatokat az állami adó- és vámhatóság látja el. Az **egyes adótörvények módosításáról szóló 2020. évi CXVIII. törvény,** mely több pontban is **érinti majd a gépjárműadóztatás kérdését.** A módosulás kapcsán **az adóhatósági feladatokat a belföldi gépjárművek utáni gépjárműadóban 2021. január 1-jétől már az állami adóhatóság látja el. 2021. január 1-jét megelőző időszakra eső gépjárműadó ügyekben** (2020. december 31-ig terjedő időszak adókötelezettségének megállapítása, ezen időszak adójának beszedése, végrehajtása, erre az időszakra vonatkozó ellenőrzés és szankciók megállapítása) az adóhatósági feladatokat - a Gjt. 2020. december 31-ig hatályos szövege alapján - **továbbra is az illetékes Solymár Nagyközség Önkormányzati Adóhatósága végzi.**

2021. évtől már nem kell a vállalkozásoknak ideiglenes jellegű tevékenyég után iparűzési adót fizetni és megszűnt a reklámhordozók építményadója is.

**Ügyintézés és az elektronikus kapcsolattartás.** Solymár Nagyközség Önkormányzata 2019-ben csatlakozott az ASP országos adó szakrendszerhez, ebből eredően jelentősen megváltozott az adózók adóügyeinek indítása, iratok postázása, egyenleg lekérdezése és maga az adófizetése is. Az Elektronikus Önkormányzati Portál az önkormányzati ASP rendszerben az elektronikus önkormányzati ügyintézés helyszíne, az adózók ezen keresztül intézhetik ügyeiket a nap 24 órájában. Igénybe vehető elektronikus ügyintézési szolgáltatások:

**Adóegyenleg lekérdezés:** Az ügyfél lekérheti Solymár Nagyközség Önkormányzati Adóhatóságához tartozó helyi adó (iparűzési adó, építményadó, telekadó) és más önkormányzati hatáskörbe tartozó adóinak egyenlegét. Az egyenleg lekérdezéséhez a felhasználónak másodlagos azonosítóként az Ügyfélkapus azonosítás után meg kell adnia az adóazonosító jelét, vagy adószámát is. Azonosítás után a felhasználó lekérdezheti személyes egyenlegét, vagy azon személyek (természetes vagy jogi) egyenlegét, amelyeket mint képviseleti joggal felruházott személyként összerendelési nyilatkozatban kérelmezett az önkormányzatnál.

**Ügyindítás:** Az ügyindítás tulajdonképpen nem más, mint egy elektronikus űrlap benyújtása. Solymár Nagyközség Önkormányzata és az adott adóügy kiválasztása után az űrlapkitöltő alkalmazás segítségével az ügyfél kitölti az űrlapot, majd beküldi az ASP Központba. A Központ továbbítja Solymár Nagyközség Polgármesteri Hivatal iratkezelőjének a benyújtott űrlapot, amely érkezteti, és iktatás után bekerül a megfelelő szakrendszerbe és eljut az ügyintézőhöz. Az ügyindítás bejelentkezéshez kötött szolgáltatás. Ugyanakkor lehetséges online űrlapkitöltés és rendszeren kívüli (pl.: kinyomtatás utáni postai vagy személyes benyújtás) beküldés (azonosítás nélkül is elérhető szolgáltatás).

**Bevallás lekérdezés:** A bejelentkezett felhasználók lekérdezhetik az adott önkormányzati ASP ADÓ szakrendszerben rögzített bevallások adatait saját nevükben, általuk képviselt adózó - más természetes személy, egyéni vállalkozó vagy gazdasági társaság - nevében. (A portál használatához előfeltétel (kivéve: azonosítás nélkül is igénybe vehető szolgáltatás), hogy a felhasználó rendelkezzen Ügyfélkapu azonosítóval. Ügyfélkapun bármely természetes személy regisztrálhat.)

**Adók, díjak, illetékek befizetése**: A szolgáltatás használatával /EFER/ lehetősége nyílott arra, hogy a kiválasztott önkormányzat felé az adó- és illetékfizetési kötelezettségeket elektronikus úton teljesítsen az érintett adózó.

**Fizetéstörténet:** Az adott önkormányzatnál teljesített befizetéseiről tájékozódhat

Az önkormányzati adóhatóság az adózók részére évente két alkalommal értesítést küld az adófolyószámlák egyenlegéről. Az adókötelezettséget érintő változás-bejelentési kötelezettségnek az adóalanyok sok esetben nem tesznek önként eleget. Ha a változás az adóhatóság tudomására jut, az adókötelezettek részére felszólítást és nyomtatványt küld.

Amennyiben az adózó bejelentési, bevallási kötelezettségét nem teljesíti az Art. felhatalmazása alapján a mulasztás jogkövetkezményeire történő figyelmeztetés mellett 15 napos határidő tűzésével fel kell hívni az adózót az adókötelezettség jogszerű teljesítésére. Az adókötelezettség határidőn belüli nem, vagy nem jogszerű teljesítése esetén természetes személy adózót ötvenezer forint, nem természetes személy adózót százezer forint mulasztási bírsággal kell sújtani újabb 15 napos határidő tűzésével. A kötelezettség határidőben történő teljesítése esetén az így kiszabott bírság mérsékelhető vagy elengedhető. Fenti határidő eredménytelen elteltét követően az adóhatóság a természetes személy adózót kettőszázezer forint, a nem természetes személy adózót ötszázezer forint mulasztási bírsággal sújtja.

**A helyi adóztatás struktúrája.** A helyi adókat jellegük szerint három kategóriába sorolható: vagyoni típusú adók (építményadó és telekadó), kommunális jellegű adók (magánszemély kommunális adója és idegenforgalmi adó), és külön kategória a helyi iparűzési adó. Ezek mellett 2015-től ún. települési adó kivetésére is jogosultak a helyi önkormányzatok.

**2024. évben Solymár település száz legnagyobb - jellemzően társas vállalkozása - fizette meg a helyi adók 68,42%- át.**

A helyi adók közül a helyi iparűzési adó 71,95%- át, az építményadó 84,99%, és a telekadó 83,75%- át fizette meg az elmúlt évben a száz legnagyobb adózó.

**Helyi, és átengedett adóbevételek teljesülése**

|  |  |  |  |
| --- | --- | --- | --- |
| **Adónem** | **Előirányzat** | **Pénzügyi teljesülés** | **Teljesülés százaléka** |
| Építményadó | 225 000 000 Ft | 223 298 074 Ft | 99,24 |
| Iparűzési adó | 925 000 000 Ft | 922 360 306 Ft | 99,71 |
| Telekadó | 150 000 000 Ft | 153 962 179 Ft | 102,64 |
| Gépjárműadó | 0 Ft | 0 Ft | 0 |
| Pótlék | 5 000 000 Ft | 5 952 131 Ft | 119,04 |
| Bírság | 4 000 000 Ft | 7 158 729 Ft | 178,97 |
| Talajterhelés | 100 000 Ft | 445 200 Ft | 445,20 |
| Összesen: | 1 309 100 000 Ft | 1 313 176 619 Ft | 100,31 |

**Adóbevételek alakulása 2012 évtől:**

|  |  |  |  |
| --- | --- | --- | --- |
| **Adózók száma (db)** | | | |
| adónem | magánszemély | jogi személy | Összesen |
| Iparűzési adó | 745 | 1 133 | 1878 |
| Építményadó\* | 777 | 124 | 901 |
| Telekadó\* | 403 | 95 | 498 |
| \* kivetett adó>0 |  |  |  |

A gazdálkodóktól folyik be a helyi adók túlnyomó többsége (87,69%), magánszemélyek az adók kisebb részét (12,31%) fizették

|  |  |  |  |  |
| --- | --- | --- | --- | --- |
| **Adóbevételek 2024. december 31.** | **Magánszemély** | **arány (%)** | **Gazdálkodók** | **arány (%)** |
| Építményadó | 52 062 324 Ft | 23,31 | 171 235 750 Ft | 76,69 |
| Telekadó | 47 060 634 Ft | 30,56 | 106 901 545 Ft | 69,44 |
| Helyi iparűzési adó | 60 899 619 Ft | 6,60 | 861 460 687 Ft | 93,40 |
| **Helyi adóbevételek összesen** | **160 022 577 Ft** | **12,31** | **1 139 597 982 Ft** | **87,69** |

A saját bevételeken **belül az iparűzési adó kiemelkedő (70%),** **meghatározó szerepe továbbra is fennáll,** így nagysága okán **alapvetően befolyásolta az adóbevételek teljesülését.** A vagyoni típusú adók (építmény, telekadó) a bevétel 29%-át adják.

Az önkormányzat gazdálkodásának elsődleges érdeke, hogy mielőbb hozzájusson az őt megillető adóbevételhez. A végrehajtási cselekmények részletezését az alábbi táblázat mutatja:

|  |  |
| --- | --- |
| **Behajtási cselekmények (db)** | |
| hatósági átutalási megbízás | 625 |
| munkabér letiltás | 9 |
| nyugdíj letiltás | 2 |
| jelzálogjog bejegyzése | 11 |
| gépjármű forgalomból történő kitiltása | 0 |
| végrehajtási jog bejegyzése | 2 |
| felszámolásnál követelés bejelentése | 8 |
| Fizetési felszólítás | 1.134 |
| Bevallásra, adatbejelentésre felhívás | 882 |
| NAV megkeresése | 42 |

Az egyes helyi adók megfizetésének határidejét törvény határozza meg, míg a határozatban megállapított adókat a határozat véglegessé válás (korábban jogerő) emelkedésétől számított 15 napon belül kell megfizetni, kivéve, ha a törvény ettől eltérően rendelkezik. Törvények és más egyéb jogi előírások alapján az adóhatóság hatáskörébe tartozik az adótartozás beszedése, a jogosulatlan adó-visszaigénylés visszatartása, egyes adók módjára behajtandó köztartozás végrehajtása. Ennek során az adóhatóság egyrészt az általa nyilvántartott adók és ezekhez kapcsolódó szankciók (késedelmi pótlék, bírságok) vonatkozásában hivatalból, másrészt jogszabályi rendelkezés alapján külső megkeresésekre folytat végrehajtást. Az adóigazgatási tevékenység magába foglalja a hátralékkezelést, a végrehajtást, a fizetési könnyítésekre irányuló kérelmek elbírálását, továbbá a csőd-, felszámolási- és végelszámolási eljárásokban történő részvételt. A megváltozott jogszabályi követelmények miatt a végrehajtási eljárások alkalmával végrehajtási költség is előírásra kerül. Általában az adóigazgatás költségeit az önkormányzat vagy az állam viseli, ez alól kivételt képez a végrehajtás, az itt felmerült költségek – a visszatartó jelleg miatt is - többnyire az adóst terhelik. Végrehajtási eljárás megindításának akkor van helye, ha az adós a végleges végrehajtható okiraton alapuló tartozását esedékességkor nem fizette meg, és nem állnak fenn az eljárás megindítását akadályozó tényezők. Amennyiben az adós fizetési könnyítésre, illetve mérséklésre irányuló kérelmét az adóhatóság elutasította, az önkéntes teljesítésre, vagy részteljesítésre a végrehajtási eljárás bármely szakaszában van lehetőség, a végrehajtási cselekmények foganatosítására ennek figyelembevételével kerül sor. Általánosságban elmondható, hogy azon cselekmények foganatosítása indokolt, amely gyors és hatékony, költségkímélő eszköznek látszik az adóhatóság követelésének megtérülésére, valamint az arányosság elvének figyelembe vételével az adósra nézve a legkisebb mértékű korlátozással jár. A hátralék és követeléskezelés évek óta fontos részét képezi az adóigazgatási munkának. Az önkormányzati adóhatóság feladatait e területen két jól elkülönülő részre, a hátralék vagy követelés kezelésre, valamint a tényleges végrehajtási cselekmények foganatosítására lehet megbontani. Mindazokkal szemben, akik önként nem teljesítenek fizetési kötelezettségeiket és hátralékot halmoztak fel, az önkormányzati adóhatóság a törvényes és tisztességes eszközök széles körének alkalmazásával következetesen fellép. Az adótartozások sajátossága, hogy az éves befizetési határidőket követően megnövekednek, majd az adóhatóság követeléskezelési vagy végrehajtási cselekményeihez kapcsolódva pedig csökkennek. Jellemzően minden adóév március 15. napját, május 31-jét, szeptember 15. napját követően a tartozások megemelkednek, majd a következő hónapokban pedig csökkennek az adóhatósági intézkedések következtében, így a tendencia hullámzó.

Az önkormányzatnak lehetősége van a Nemzeti Adó- és Vámhivatalnak átadni az 50 ezer Ft feletti helyi adótartozást behajtásra, erre 2024-ben 42 esetben került sor.

* 1. **Társasházak törvényességi felügyelete és környezetvédelmi feladatok, névhasználat, birtokvédelem**

E feladatokat osztott munkakörben egy ügyintéző látja el.

2024. évben környezet- és természetvédelmi hatósági feladatok keretén belül kiemelném a vasútállomáson, a zöldterületen való szabálytalan parkolást, amely száma az elmúlt évhez képest minimális mértékben csökkent – 109 db-, de a gépjárművezetők mindig újabb és újabb szabálytalan parkolási lehetőségeket fedeznek fel és próbálnak ki. A közterület-felügyelet és a hatósági osztály együttműködve, a fokozatosság elvét szem előtt tartva szankcionálja a szabálytalan, zöld felületen parkolókat a vasútállomás és környékén.

A hatóság a közterület-felügyelettel együttműködve 31 db rendszám nélküli, üzemképtelen, közlekedésben részt nem vevő közterületen hagyott és tárolt gépjárművet távolíttatott el. Több esetben bírság kiszabására is sor került, mire a tulajdonos elszállíttatta az autóját, amely közlekedésben nem vehet részt.

A környezetvédelmi feladatok keretében a gazos, gondozatlan telkek tulajdonosai a fokozatosság elvét betartva első körben felszólításra kerülnek, melyek általában hatásosnak bizonyulnak, így további hatósági intézkedést nem igényelnek a bejelentések. Kényszerkaszálás nem került elrendelésre.

A közterületi fakivágások száma az elmúlt évekhez képest átlagos számot mutat. (10 db)

A közterületi-fák gallyazása, és a közterületi fák kivágása esetében továbbra is folyamatos az együttműködés a Solymári Településüzemeltetési Kft-vel.

Levegővédelemmel kapcsolatos bejelentések száma nem jelentős, a hozzánk érkező bejelentések áttételéről gondoskodunk a hatáskörrel rendelkező Pest Vármegyei Kormányhivatal felé.

Az előző években lefolytatott eljárások és a lakosság széles körű tájékoztatása eredményeként az illegális hulladéklerakás száma a 2024. évben tovább csökkent.

Az állattartási, állatvédelmi ügyek száma növekedést mutat az előző évhez - 24 db. Az állattartással kapcsolatos ügyekben a hatóság a hatósági állatorvossal egyetemlegesen folytatja le az eljárásait. A kóbor állatok száma az elmúlt évben csökkent, az illetékes állatorvossal együttműködve lefolytatott állattartással kapcsolatos eljárások eredményesnek és hatásosnak bizonyultak, a kötelezéseket tartalmazó határozatok hatására az ügyek lezárhatóvá váltak, az állattartók a kötelezésben foglaltaknak maradéktalanul eleget tettek.

A birtokvédelmi ügyek száma a tavalyi, megnövekedetthez képest is emelkedést mutat a 2024. évben – 40 db. Nemcsak a jogszabály szerinti jegyző hatáskörébe tartozó birtokvédelmi eljárásokkal kapcsolatos kérelmek száma nőtt, hanem az általános, szomszédjogi vitákkal kapcsolatos megkeresések, bejelentések és panaszok száma is. 2 db birtokvédelmi ügy bíróság került bíróság elé, végrehajtási eljárás nem került lefolytatásra.

A közterület-használati engedélyekkel kapcsolatos ügyek száma a 2024. évben az elmúlt évekhez képest átlagos. A legtipikusabb ügyek továbbra is a közterületen tárolt építőanyag-, és konténertároláshoz kapcsolódnak.

Az elektronikus ügyintés lehetőségével egyre több ügyfél él és használja. A postaköltségek nagy mértékben való csökkenése mellett a gyorsabb ügyintézés is előnyként definiálható.

A névhasználattal és társasházak felügyeletével kapcsolatos eljárások száma az évenkénti átlagnak megfelelően alakult. Kiemelkedő ügy nem volt.

* 1. **Építésügyi feladatok**

Az ügyfeleket napi szintű tájékoztatja az építésügyi hatósági eljárásokról (építési engedélyezési eljárásokról, fennmaradási engedélyezési eljárásokról, egyszerű bejelentésről, használatbavételi engedélyezési eljárásokról, használatbavétel tudomásulvételi eljárásokról, bontási eljárásokról, stb.), továbbá a településképi eljárásokról, településképi véleményezési eljárásokról, a főépítészi szakmai konzultációról, telekalakítási eljárásokról, a benyújtandó kérelmekről és mellékleteikről, a hatályos jogszabályokról, és az egyéb kapcsolódó eljárásokról.

Építésügyi hatósági iratok egyeztetése / építtető / tulajdonos / tervező / főépítész kérésére.

Építésügyi hatósági iratok (engedélyek, építészeti-műszaki tervdokumentációk, stb.) fénymásolása, hitelesítése, szkennelése, elektronikus úton történő megküldése / építtető / tulajdonos / tervező / főépítész kérésére.

A Solymári Polgármesteri Hivatal irattárában és a műszaki kézi irattárban őrzött építésügyi hatósági ügyiratok folyamatos ellenőrzése és rendezése: páros / páratlan oldal, ill. helyrajzi szám szerint.

25-40 évvel ezelőtt hanyagul, átláthatatlan ügymenettel irattárba került ügyiratok folyamatos, iktatószám szerinti rendezése.

Az építésügyi hatósági iratok folyamatos, napi szintű szkennelésével, digitalizálásával (immáron 12 éve!), ingatlanonként saját digitális nyilvántartás vezetése (mely azt jelenti, hogy egy ingatlanra vonatkozó építésügyi hatósági ügyirat, akár 60-70 évre visszamenőleg, ügyiratszám szerint (esetenként akár 18 főszám és 60-80 alszám), digitálisan elérhető.

Adatszolgáltatás / társhatóságok ill., egyéb szervek felé: NAV, járási bíróság, bírósági végrehajtók, rendőrség stb.

Építésügyi / építésfelügyeleti hatósági ügyekben érkezett állampolgári kérelmek, bejelentések továbbítása.

Építésrendészeti eljárások kezdeményezése.

Hivatalunk 2013. január 1. napja óta nem lát el építésügyi hatósági feladatokat, 2020. március 1-jétől pedig megszűnt az építésügyi szolgáltatási pont is, ennek ellenére az ügyfelek jelentős része még mindig itt szeretné kezdeményezni az építéshatósági eljárások lefolytatását, amely alapvetően a helyi sajátosságokra figyelemmel, illetve azokat ismerve indokolt is lehetne.

Az ügyintéző szorosan együttműködik a társhatóságokkal, az építésfelügyelettel és a helyszíni ellenőrzések során is jegyzőkönyvben rögzítve feltárja a jogsértéseket, majd azokat továbbítja az illetékes hatóságok számára.

A katasztrófavédelmi adminisztrációs feladatokat, egyes környezetvédelmi feladatokat, valamint a címrendezési feladatokat is a hatósági irodában dolgozó ügyintéző látja el.

* 1. **Közterület-felügyelet**

A Közterület-felügyelő köztisztviselő és feladatkörében eljárva hivatalos személy, számára feladatot a Közterület-felügyeletről szóló 1999. évi LXIII. törvény, kormányrendelet, illetve önkormányzati rendelet állapít meg.

A felügyelet feladata:

a) a közterületek jogszerű használatának, a közterületen folytatott engedélyhez, illetve útkezelői

hozzájáruláshoz kötött tevékenység szabályszerűségének ellenőrzése;

b) a közterület rendjére és tisztaságára vonatkozó jogszabály által tiltott tevékenység megelőzése,

megakadályozása, megszakítása, megszüntetése, illetve szankcionálása;

c) közreműködés a közterület, az épített és a természeti környezet védelmében;

d) közreműködés a közbiztonság és a közrend védelmében;

e) közreműködés az önkormányzati vagyon védelmében;

f) közreműködés a köztisztaságra vonatkozó jogszabályok végrehajtásának ellenőrzésében;

g) közreműködés állat-egészségügyi és ebrendészeti feladatok ellátásában;

A közterület felügyelet napi szintű feladata Solymár közterületén történő ellenőrzés szabálytalanság jelentése, kivizsgálása, szankcionálása. Napi szinten ellenőrzésre kerül a Koppány Márton utca, Munkás utca, Sport utca, Major utca, valamint az Akácfa utca jogszerű használata, mivel a felsorolt útszakaszokon időkorlátos behajtási engedély szükséges, illetve forgalomtechnikai változások történtek. A vasútállomáson, a Templom téren és a Páneurópa parkban a parkolás, a közterületen hagyott műszaki vizsgával nem rendelkező, illetve forgalomból kivont gépjárművek, a gyomos, gazos terültetek, a játszóterek szabályszerű használata, és minden olyan körülmény, ami veszélyezteti az élet- és vagyonbiztonságot.

A közterület-felügyelet együttműködik:

- A rendőrséggel történő együttműködés keretében tevékenysége ellátásáról, annak körülményeiről a rendőrséget rendszeresen tájékoztatja.

- Ha a rendőrség a felügyelet illetékességi területét érintő fokozott ellenőrzést hajt végre, a fokozott ellenőrzés ideje alatt - a rendőrség kérésére - a felügyelet a feladatainak végrehajtását és szolgálatának szervezését egyezteti a rendőrséggel.

A közterületet figyelő kamerarendszer napi szintű ellenőrzése is a közterület-felügyelet feladata. A rendőrséghez érkezett feljelentések alkalmával, a közterület-felügyelet feladata a kamerafelvételek visszatekintése, az adatok mentése, a felvétel átadása a rendőrségnek.

A község területén az illegális árusok okoznak néha problémát, de a Rendőrséggel és a környező közterület-felügyelőkkel együttes erővel megoldjuk.

A közterület-felügyelet együtt működik a Polgármesteri Hivatal hatósági osztályával. Rendszeresen járunk a hatósági ügyintézővel, a környezetvédelmi kollégával, a birtokvédelmi és egyéb állampolgári bejelentések kivizsgálásának ügyében. Munkájukat jelenlétünkkel és a helyszínen készített képfelvételekkel segítjük.

A feladatok közé tartozik, hogy a lakossággal betartassuk a jogszabályokat, a helyi rendeleteket.

Napi szinten felügyeletre kerülnek a járdák, utak a balesetveszély megelőzése érdekében, valamint figyeljük az engedély nélkül használt közterületeket, a kivágott fákat, az illegálisan lerakott hulladékokat, a

közterületen gazdátlanul kóborló kutyákat, a közterületre kihelyezett roncsautókat. A köztisztaságra vonatkozó jogszabályok betartatása fontos feladat. A falu lakói - tisztelet a kivételeknek - nincsenek tisztában környezetük védelme érdekében a feladatukkal és a kötelezettségeikkel. Sokan úgy gondolják, hogy joguk van mindenhez, de a törvény által előírt kötelezettségüket nem ismerik. Az ingatlanok előtti járdaszakasz, és a közterületek tisztántartása minden ingatlan tulajdonosnak állampolgári kötelessége. A nyári parlagfű szezonban sok lakossági bejelentést kell kivizsgálni.

Mindennap a solymári Vasútállomáson történő parkolást is ellenőrizzük, zöldterületen való megállást és szabálytalan várakozást szankcionáljuk.

Egész évben ellenőriztük a település közterületeire illegálisan kihelyezett üzemképtelen gépjárműveket, 31 alkalommal lett megszüntetve a szabálytalan tárolás.

Feladatainkat szolgálati autóval látjuk el, melyet a Solymár Nagyközség Önkormányzata rendelkezésünkre bocsátott.

Napi szinten reggelente a Koppány Márton utcán történő engedély nélküli behajtást ellenőrizzük, illetve a rendőrséggel közösen az Akácfa utcán is ellenőrizzük a behajtást.

Kisiskolánál szoktuk jelenlétünkkel biztosítani a gyerekek iskolába való biztonságos megérkezését.

15 óra után sűrű ellenőrzést foganatosítunk a Sport utcai engedély nélkül behajtókkal szemben.

Az elhanyagolt kertek, a be nem épített ingatlanok sok problémát okoznak. Az elmúlt évekhez képest 2024-ben azonban, jóval kevesebb figyelmeztetést kellett kiküldenünk gyomos, gazos, elhanyagolt ingatlanok tulajdonosainak. Az a tapasztalat, hogy a lakosság többsége, az elmúlt években kiküldött felszólítás után, már figyelmeztetés nélkül rendbe teszi, és tisztán tartja a kertjét, ingatlanát, és az ingatlan előtti közterületet.

1. **Önkormányzati feladatok a számok tükrében**

2015. év tavaszától az önkormányzati feladatokat túlnyomó részt a polgármesteri hivatal műszaki irodája látja el, a műszaki iroda alapjait a településfejlesztési, vagyongazdálkodási és beruházási csoport biztosítja. Több alkalommal jeleztük, hogy bár az építéshatósági feladatok elkerültek, többlet feladat „szivárgott” vissza a településképi véleményezési eljárás formájában, így teljes mértékben indokolt volt ismételten irodát szervezni, ugyanakkor a képlékeny jogszabályi környezet sajnos főleg ezen a területen jelentős problémákat tár fel (pl. a telekalakításokkal összefüggő szakhatósági feladatok hatáskörének átadása az állami főépítész részére). E körben az önkormányzatok érdekérvényesítő szerepe eredményeképp újabb és újabb feladatok mellé a hivatalnak erőforrásokat kell rendelnie.

A folyamatos építkezési kedv mellett figyelemmel kell lenni arra, hogy az építéshatósági jogkörök elvonása a helyi hivatal *prompt* ellenőrzési lehetőségét kizárja. Folyamatosan továbbítanunk kell a bejelentéseket, vagy az észlelt illegális építkezéseket a felügyeleti szerveknek, azok pedig saját jogértelmezésük szerint eljárnak, vagy nem járnak el.

* 1. **Vagyongazdálkodási feladatok**
     1. *Bizottsági munka:*

- A folyamatban lévő területrendezési és vagyongazdálkodási ügyekkel kapcsolatos előterjesztések bizottsági és testületi ülésekre történő előkészítése, jegyzőkönyvek megírása.

- A Településfejlesztési Bizottság 2024. évben 8 ülést tartott és 70 határozatot hozott. Személy szerint 34 db előterjesztést írtam.

- A bizottsági munkám nagy részét a területrendezési ügyek adják. Az önkormányzati munkám nagy részét képezte az ingatlanok értékesítését megelőző munka (értékbecslések, geodéziai felmérések, árverési hirdetmények kiírása), majd az azt követő árverés lefolytatásában való részvétel, az adásvételi szerződések megkötésével kapcsolatos dokumentumok összeállítása, ügyvédekkel történő egyeztetések, ingatlan-nyilvántartási bejegyzéshez szükséges iratok benyújtása a Földhivatal felé. Az ingatlan értékesítések területén aktív részvétel az Otthon Centrum Ingatlanirodával történő együttműködés során. Az értékesítések és a telekalakítás során létrejövő ajándékozási szerződések száma megcsappantak az előző évekhez képest, melyet nagymértékben befolyásolt az ingatlanpiacon bekövetkezett válság.

* + 1. *A településképi munka*

A főépítészi munka a pandémia után is megfelelő ütemben, legtöbbször személyes konzultáció keretében működhetett, a feladatellátás folyamatos volt, ahogy az ügyfelekkel a kapcsolattartás is online megoldható volt. A HÉSZ-felülvizsgálat igen jelentős feladatot rótt a főépítészre és az érintett kollégákra, az új HÉSZ elfogadása 2024. nyarán várható.

*Jelentősen nőtt az ügyiratforgalom a korábbi évekhez képest is: településképi vélemény összesen: 28 db (2022. évben: 34 db); településképi bejelentés összesen: 28 db (2022. évben: 34 db); főépítészi állásfoglalások, szakmai konzultációk száma 35 db.*

Gázártámogatás ügyében hatósági bizonyítványok kiadása

kiadott hatósági bizonyítvány (49 db)

megtagadott hatósági bizonyítvány (10 db)

* + 1. *Területrendezési ügyek:*

A HÉSZ módosítás miatt számtalan ingatlan szabályozási vonalainak felülvizsgálatát és a telekalakítási lehetőségek vizsgálata történt meg. Az önkormányzati ingatlanok telekalakítási folyamatát koordináltuk (vázrajz készítése, telekalakítási eljárás lefolytatása).

A vízmosások elidegenítése, elkerítések megoldására vonatkozó megállapodások előkészítése műszaki és jogi szabályozás kiépítése körében látta el feladatát a vagyongazdálkodási előadó.

Az önkormányzati ingatlanvagyon kezelésével összefüggésben a vagyon statisztikák háttérmunkáját (adatszolgáltatás, rögzítés, felmérés), az út-, és híd statisztikai jelentések készítését végeztük. A munkám nagy részét az IVK adatokkal való feltöltése és folyamatos konzultációja, valamint a rendszer elsajátítása tette ki.

A 2024-es évben végre sikerült lezárni az Auchan Magyarország Kft-vel az ipari ingatlanokra vonatkozó jogügyletet és a jelzálogjog is törlésre került a kifizetést követően. Az iparterületen lévő ingatlanok értékesítése megindult, ami elengedhetetlen feltétel az önkormányzati működéshez.

* + 1. *Bérlemények*

2024-ben is egy önkormányzati bérleményt vettünk vissza, mely még 2023-ban került felmondásra, de a bérlő nem volt együttműködő, többszöri felszólítással, helyszíni szemlékkel tudtuk az ingatlant visszavenni. Ezen ingatlan vonatkozásában régóta húzódott a visszavétel, nagy siker ezen ügy megoldása.

Az Ibolya utcai társasházban lévő önkormányzati lakástulajdonunk miatt 2019-ben az Önkormányzat végezte el a tetőjavítási munkákat, ám ennek költségeit a többi lakástulajdonos nem fizette meg. 2023-ban sikeresen felszólítottuk őket és megállapodtunk a részletfizetéssel történő megtérítésben. 2024-ben nagy része befolyt ezeknek az összegeknek: 524.296.- Ft. Ez is egy sikernek könyvelhető el, mivel az 5 éves jogvesztő határidő után már nem tudtuk volna ezt a jogos igényünket érvényesíteni.

2024-es évben 20 szántó-mezőgazdasági-ipari-művelés alól kivett földterületet adott ki az önkormányzat bérbe. Ebből 2.566.631.- Ft bevétel keletkezett.

A lakótelepi garázssor földterületének bérleti díjából 1.392.352.- Ft bevétel keletkezett 2023-ban.

Továbbá 7 lakóingatlan van kiadva szociális bérlakásként, szolgálati bérlakásként kiadva. Ebből 1.736.556.- Ft bevétele lett az önkormányzatnak.

2 csomagautomatának biztosítunk helyet önkormányzati területen. Ennek éves bérleti bevétele 1.020.000.- Ft.

* 1. **Szabályozási ügyek**

2019-2024. évben folytattuk le a szabályozási terv felülvizsgálatát, az anyag véglegesítés előtt áll. 2020. évben a pandémia miatt kénytelenek voltunk a feladatot ideiglenesen felfüggeszteni, amelyet 2020. második félévében folytattunk. Jelenleg a tervező véglegesíti, és ezt követően kezdhető meg a társadalmi egyeztetés.

* 1. **Behajtási engedélyezéssel összefüggő feladatok ellátása 2023. évben:**

* + 1. *Tehergépjárművek behajtási engedélyezése:*

A kártalanítási megállapodás bevezetését követően, az elfogadása „szépen” beállt, az év folyamán 425 megállapodást kötött az önkormányzat, így 8 016 800.-Ft folyt be az útalap számlánkra (szemben a 2024. évi 7 962 700.- Ft)

Hátránya, hogy megszűnt az éves engedély és a sürgősségi, ezáltal a kérelmezők 90%-a aznapra vagy másnapra kéri az engedélyt, így folyamatos rendelkezésre állást jelent.

**5.4. Az Önkormányzat felelősségbiztosításával összefüggő feladatok ellátása a 2023. évben**

Az év során 4 bejelentett kárügyünk volt, amelyek magasabb összegűek voltak, a biztosító mindösszesen 4 150 617 forint összeget, míg az önkormányzat 1 874 803 forint összeget fizetett.

* 1. **Az önkormányzat beruházással, közműfejlesztéssel összefüggő feladatai a 2023. évben**
     1. *Vis maior pályázatok, BM pályázatok, EU-s pályázatok*

**Vis Maior pályázatok**

2024. évben az Avar-Homok utca kereszteződésének kimosódása miatt, valamint a református templom előtti ismeretlen pincebeszakadás miatt pályázatunk, amelyekre a támogatást meg is kaptuk.

**BM pályázat**

*2024. évben nem nyertünk el BM pályázatot.*

* + 1. *Teljesen önerős beruházások*
* az önkormányzat tavaly a Barlang-Dió, valamint a Kút utca első 140 méterét építette meg, így ezek az utcák a jelentős sárfelhordás, kimosódás alól mentesülnek.
  + 1. *Víziközmű – csatorna érdekeltségi hozzájárulás*

2024. év folyamán 3 561 000.-Ft befizetést értünk el, 4 utólagos csatlakozás és 11 új, azaz második érdekeltségi egység vagy újonnan kialakult telek kapcsán.

* + 1. *Közbeszerzések*
* Energiabeszerzés – gáz és villamosenergia - csoportos
  1. **Munkaügyi, humánpolitikai feladatok**

A humánpolitikai előadó 5 intézmény munkaügyi feladatait látja el. Ide tartozik a Solymári Polgármesteri Hivatal, Solymár Nagyközség Önkormányzata, az Ezüstkor Szociális Gondozó Központ, a Német Nemzetiségi Önkormányzat és a Lustige Zwerge Német Nemzetiségi Óvoda.

A hivatalban év közben, illetve év végén összesen 3 fő munkaviszonya szűnt meg és 1 fő új belépő dolgozónk volt.

A Belügyminisztérium utasítása alapján 2022. évben került bevezetésre a KSZDR – Kormányzati Személyügyi Döntéstámogató Rendszer, emellett az un. KIRA rendszer is működik, így párhuzamosan, két rendszerben kell dolgozni. A mai napig folyamatosak a fejlesztések, kisebb-nagyobb fennakadásokkal működik a rendszer. A hónap utolsó napján történt számfejtésre való átállás zökkenőmentesen ment, a hónap második munkanapján az intézmények rendelkezésére állnak a munkabérek jegyzéke és az utalási állományok. A munkabérek utalásában csúszás, fennakadás nem volt.

* 1. **Közterület-kezelés, tulajdonosi engedélyek**

E körben mintegy 166 főszámos ügyirat keletkezett, amelynek 90 %-a építkezéssel összefüggő közútkezelői hozzájárulás és tulajdonosi hozzájárulás volt. A polgármesteri hivatal ügyintézője a közterületet érintő bontások és közműépítések esetén gondoskodik arról, hogy megfelelő keretek között és szabályozottan folytassák le a kivitelezést, ez folyamatos helyszíni szemléket, egyeztetéseket igényel és a kivitelező cégekkel szoros együttműködést annak érdekében, hogy a későbbi garanciális igényeket megfelelően lehessen érvényesíteni.

* 1. **Civil szervezetek támogatása**

2024-ben 36 civil szervezetet támogattunk az önkormányzat civil keretének köszönhetően. A szervezetek évről-évre benyújtják a támogatási kérelmeiket, ebből is látszik, hogy számítanak a működésük biztonságos megvalósításában az önkormányzat segítségére. Az én munkám a támogatási szerződések megírásában, aláíratásában, a támogatás kiutalásának kezdeményezésében, valamint a támogatással való elszámolás benyújtásának ellenőrzésében áll.

* 1. **Gazdálkodási feladatok**

Egy kiszámíthatóbb 2023. év után egy nagyon nehéz, viszontagságos évet zártunk.

A pénzügyi irodán a humánerőforrás ellátottság (ellátatlanság) nagyon megnehezítette a munkát. A 6 álláshelyen évek óta fennáll 0,25 fő hiány, emellett júliustól egy, szeptembertől további egy álláshely üresedett meg, melyeket év végéig sem sikerült betölteni. A megüresedő pozíciók mellett két hosszabb időtartamú betegállomány (2,5 hónap és 1 hónap a júniustól augusztusig terjedő időszakban) is nehezítette az iroda munkáját. A kiváló csapatmunkának, nagyfokú elkötelezettségnek és hivatástudatnak köszönhetően feladatainkat továbbra is folyamatosan végeztük, könyvelésünk naprakész volt. A nehézségek ellenére a beszámoló és a különböző jelentések (havi, negyedéves, év végi jelentések, bevallások, KSH pénzügyre vonatkozó jelentései) leadása határidőre megtörtént.

Az ASP rendszerben a folyamatos változásokat is követni tudtuk. A fejlesztések bizonyos feladatok végzését jelentősen megkönnyítették, melyeket a napi munkavégzés során alkalmazni tudunk, így bevezettük az ASP program által biztosított adó- és bérkönyvelést.

A vagyonnyilvántartás aktualizálásában létrejött a KATI modul és az IVK egyezősége, melyen a vagyongazdálkodással együttműködve dolgoztunk.

Az iskolai étkezés nyilvántartására használt e-Menza program alkalmazásával a szülőkkel elektronikus úton, automatizáltan tudunk kommunikálni, melynek eredményeként gyakorlatilag elhanyagolhatóvá csökkent a tartozások összege. Az iskolai étkeztetés folyamatában jó a kapcsolatunk a szolgáltatóval és az étkezőkonyhával.

Az energiaválság jelentős többletfeladatot hozott a pénzügyön, mely azóta sem csökkent. Továbbra is extra adatszolgáltatásokat kell készítsünk, valamint a szerződések és számlázás jelentős mennyiségű problémát okoz és többletfeladatot ró ránk, a szolgáltatóval való kapcsolattartás, egyeztetés gyakorlatilag lehetetlen. Továbbra is nehézség, illetve problémás a közüzemi számlák időszakos egyeztetése és leigazolása. Az intézmények továbbra is küldik a mérőórák havonkénti állását, mely támpontként szolgál a tervezéshez, ellenőrzéshez. A közüzemi számlák teljesítésigazolással ugyan rendelkeznek - ez alapján kerül sor utalásra -, de a fogyasztás ellenőrzése akadozik, elmarad a település területén lévő mérők esetében. A Településüzemeltetési Kft dolgozóinak ilyen irányú tevékenysége nagy segítséget jelentene az esetleges túlszámlázások tisztázása és a költségvetés tervezése során. Összességében elmondható, hogy a közüzemi szolgáltatásokkal kapcsolatban a pénzügyi tevékenységen bőven túlmutató többletfeladatot kell folyamatosan teljesítenünk.

Az idősek karácsonyi támogatását ebben az évben is banki átutalással és pénztári készpénzes kifizetéssel valósítottuk meg.

A polgármesteri hivatal folyamatosan törekszik arra, hogy a megfeleljen a változó jogszabályi környezetnek, a települési, lakossági, valamint az önkormányzati igényeknek egyaránt, ennek keretében együttműködünk a társhatóságokkal, felügyeleti szervekkel és a szomszédos önkormányzatokkal is.

A fentiek alapján kérem a T. Képviselő-testületet, hogy a polgármesteri hivatal 2024. évi beszámolóját tudomásul venni szíveskedjen.

|  |  |
| --- | --- |
|  | **Dr. Beregszászi Márk**  Jegyző |

**HATÁROZATI JAVASLAT: …/2025-H igen/ nem/ tartózkodott**

Solymár Nagyközség Önkormányzatának Képviselő-testülete a polgármesteri hivatal 2024. évi beszámolóját megismerte és tudomásul veszi.

**Felelős**: jegyző

**Határidő:** azonnal