****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester\_** | **2025. május 23.** | **76/2025.** |

***Ügyintéző neve:*** *Dr. Beregszászi Márk*

***Ügyirat jellege****: előterjesztés*

***Elfogadásához szükséges szavazati arány****: minősített többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Új bizottsági tagok megválasztása*

**Tisztelt Képviselő-testület!**

2025. május 14. napján benyújtott levelükkel Hartmann Hilda, valamint Dr. Tóth Piroska lemondtak a Kulturális és Sport Bizottságban betöltött külsős bizottsági tagságukról.

A lemondásokat követően a képviselő-testületnek új (külsős) bizottsági tagokat kell választania.

A lefolytatott informális egyeztetések alapján egy képviselő és egy külső bizottsági tagot jelölök.

Gulyás István önkormányzati képviselőt, valamint Marlokné Cservenyi Magdolna, volt iskolaigazgatót, illetve a nemzetiségi önkormányzat korábbi elnökét jelölöm a bizottság megüresedett helyeire.

A bizottsági struktúrát nem, azonban a Kulturális és Sport Bizottság felépítését érinti, emiatt az önkormányzat szervezeti és működési szabályzatát módosítani kell.

**58. §**

(1) A Képviselő-testület az alábbi állandó bizottságokat a következő számmal hozza létre:

*a)* Településfejlesztési Bizottság 6 fő képviselő, valamint 2 fő nem képviselő tag,

*b)* **Kulturális és Sport Bizottság 5 fő képviselő, 3 fő nem képviselő tag,**

*c)* Pénzügyi Bizottság 5 fő képviselő és 2 fő nem képviselő tag.

(2) A Képviselő-testület által létrehozott állandó bizottságok ügyrendjüket saját maguk állapíthatják meg.

(3) A bizottság elnökét és tagjait a Képviselő-testület választja meg, menti fel.

(4) Az állandó bizottságok elnökeit, képviselő és nem képviselő tagjait a képviselők az Mötv. 57. § (1) bekezdése szerint a polgármester javaslata alapján minősített többséggel, titkos szavazással választja meg. A bizottságok mandátuma a Képviselő-testület mandátumának lejártával megszűnik. A bizottsági tagok névsorát külön határozat tartalmazza.

Solymár Nagyközség Önkormányzata és szervei Szervezeti és Működési Szabályzatáról szóló Solymár Nagyközség Önkormányzata Képviselő-testületének 9/2024. (X. 3.) önkormányzati rendeletének 58. § (1) bekezdés b) pontjának módosítását javaslom az alábbiak szerint

*„58. § (1) b) Kulturális és Sport Bizottság* ***6 fő képviselő, 2 fő nem képviselő tag****,”*

Az új bizottsági tagok megválasztásához tehát szükséges, hogy a rendeletmódosítás hatályosulása megtörténjen és a bizottság üres helyeit a T. Képviselő-testület feltöltse.

A fentiekre figyelemmel kérem a T. Képviselő-testületet, hogy a (i) szervezeti és működési szabályzat módosítását fogadja el, majd döntsön az (ii) új bizottsági tagokról úgy, hogy az új tagok már a módosított rendelet hatálya alatt töltsék be a tisztségüket.

|  |  |
| --- | --- |
|  | **Dr. Zlinszky Péter**  Polgármester |

**HATÁROZATI JAVASLAT: …/2025-H igen/ nem/ tartózkodott**

Solymár Nagyközség Önkormányzatának képviselő-testülete úgy dönt, hogy a Kulturális és Sport Bizottság megüresedett bizottsági tagi helyeire az alábbi személyeket választja:

Marlokné Cservenyi Magdolna (külsős tag)

Gulyás István (tag)

**Felelős**:

**Határidő:**

**Solymár Nagyközség Önkormányzata Képviselő-testületének \_\_/2025. (\_\_. \_\_.) önkormányzati rendelete**

**Solymár Nagyközség Önkormányzata és szervei Szervezeti és Működési Szabályzatáról szóló 8/2024. (IX. 26.) önkormányzati rendelet módosításáról**

Solymár Nagyközség Önkormányzat Képviselő-testülete Magyarország Alaptörvényének 32. cikk (1) bekezdés d) pontjában kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 43. § (3) bekezdésében foglaltak szerint, továbbá a nemzetiségek jogairól szóló 2011. évi CLXXIX. törvény 81. §-ban foglaltak alapján Solymár Nagyközség Önkormányzata és szervei Szervezeti és Működési szabályzatáról szóló 9/2024. (X.3.) önkormányzati rendeletét (a továbbiakban „Rendelet”) az alábbiak szerint módosítja:

**1. §**

A Rendelet 58. § (1) b) pontja az alábbiak szerint módosul:

*„58. § (1) b) Kulturális és Sport Bizottság* ***6 fő képviselő, 2 fő nem képviselő tag****,”*

**2. §**

Ez a rendelet 2025. kihirdetést követő napon lép hatályba.

|  |  |
| --- | --- |
| Dr. Zlinszky Péter polgármester | Dr. Beregszászi Márk jegyző |

A rendelet kihirdetve: 2025. \_\_\_\_\_\_\_\_\_\_.

Solymár, 2025. \_\_\_\_\_\_\_\_\_\_\_.

Dr. Beregszászi Márk

jegyző